Slik ser den mystiske ubåten ut på innsiden
Torsdag kveld gikk den svenske journalisten Kim Wall ombord i ubåten «Nautilus UC3» bygget av den danske oppfinneren Peter Madsen. Nå er han varetektsfengslet for uaktsomt drap på kvinnen som fremdeles er savnet. Madsen nekter straffskyld. Det omfattende søket etter Kim Wall har foregått Køgebukten i Øresund i dansk farvann, der ubåten sank fredag ettermiddag. Dansk politi beskriver forliset som en bevisst handling. De tekniske undersøkelsene av ubåten er stort sett ferdige, og forventes å være avsluttet mandag. Da VG var ved ubåten i Nordhamn klokken 18.45 mandag kveld, jobbet flere av politiets krimteknikere fremdeles inne i ubåten. Fire menn fra Forsvaret passet på at ingen tok seg inn på det avsperrede området der fartøyet står plassert. Nautilus er den tredje ubåten Madsen har bygget. VG har fått tilgang på bilder fra fartøyets innside.
Den svenske journalisten Kim Wall (30) forsvant etter et besøk i ubåten til den danske oppfinneren Peter Madsen (47). Slik ser det ut på innsiden av hans «hjemmebygde» ubåt.